بو گون تبریز اونیوئرسیتتینین یارانما گونودور.
کولت. آذ خاتیرلادیر کی، جنوبی آذربایجان ملی حکومتی قورولاندان سونرا باش ناظر سید جعفر پیشه ورینین فرمانی ایله ۱۲ ایوندا تبریزده آذربایجان اونیورسیتتی آدیندا ایلک اونیورسیتت تاسیس اولونور.
ملی حکومتین سقوطوندان سونرا آذربایجان اونیورسیتتی بیر نئچه ایل فعالیتینی دایاندیریر. یئنیدن فعالیته باشلادیقدا ایسه اونیورسیتتین آدی «دانشگاه آذرآبادگان»آ دییشدیریلیر.
ایراندا اسلام انقیلابینین غلبهسیندن سونرا اونیورسیتت ۵ ایل مدتینه بیر داها فعالیتینی دایاندیریر. فعالیته باشلادیقدا ایسه «دانشگاه تبریز» (تبریز اونیورسیتتی) آدلاندیریلیر.
تبریز اونیورسیتتی تبریز شهرینده یئرلشیر و ایرانین ان بؤیوک تحصیل اوجاقلاریندان بیری ساییلیر.
تبریز اونیورسیتتی تاریخ باخیمیندان ایرانین ایکینجی اونیورسیتدیر.
تبریز اونیورسیتتینین آدی ایلک دفعه قورولاندا «آذربایجان میللی داروالفنون»، سونرا ایسه «آذربایجان خالق اونیورسیتتی» و نهایت «آذربایجان اونیورسیتتی» آدلانیب.
میللی حکومت دؤنهمینده تبریزده اونیورسیتتین بیناسینین تیکیلمهسی بارهده مذاکیرلر آپاریلیب. همین دؤنهمده «صاحب دیوان» باغی آدلانان بیر یئرده ایران شاهی رضا شاه زیندان کیمی ایستیفاده ائتمک مقصدی ایله بیر بینا تیکدیریبمیش. همین زیندانین بیناسیندا بیر سیرا دییشیکلیکلر ائتمکله تبریز اونیورسیتتینین ایلک بیناسی سالینیر.
اونیورسیتتین تیکینتیسی و تاسیسی میللی حکومتین ان بؤیوک اوغورلاریندان بیری حساب اولونور.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab